CELEX: 52015PC0197
Language: lt
Date: 2015-05-11
Title: Pasiūlymas TARYBOS SPRENDIMAS dėl pozicijos, kurios Sąjunga turi laikytis Prekybos ir darnaus vystymosi pakomitetyje, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu

EUROPOS
                              KOMISIJA

                                                        Briuselis, 2015 05 11
                                                        COM(2015) 197 final

                                                        2015/0102 (NLE)

                                           Pasiūlymas

                                  TARYBOS SPRENDIMAS

     dėl pozicijos, kurios Sąjunga turi laikytis Prekybos ir darnaus vystymosi pakomitetyje,
     įsteigtame Europos Sąjungos ir Europos atominės energijos bendrijos bei jų valstybių
                       narių ir Moldovos Respublikos asociacijos susitarimu

LT                                                                                             LT
 ---pagebreak---                                  AIŠKINAMASIS MEMORANDUMAS

     1.      PASIŪLYMO APLINKYBĖS
     Pridedamas pasiūlymas yra teisinė priemonė, kuria remiantis nustatoma pozicija, kurios
     Sąjunga turi laikytis Prekybos ir darnaus vystymosi pakomitetyje, įsteigtame Europos
     Sąjungos ir Europos atominės energijos bendrijos bei jų valstybių narių ir Moldovos
     Respublikos asociacijos susitarimu (toliau – Susitarimas), dėl Prekybos ir darnaus vystymosi
     pakomitečio darbo tvarkos taisyklių ir asmenų, norinčių ir galinčių būti prekybos ir darnaus
     vystymosi ekspertų grupės nariais, sąrašo priėmimo.
     2014 m. birželio 16 d. Taryba priėmė sprendimą1 dėl Europos Sąjungos ir Europos atominės
     energijos bendrijos bei jų valstybių narių ir Moldovos Respublikos asociacijos susitarimo
     pasirašymo Europos Sąjungos vardu ir laikino tam tikrų Susitarimo nuostatų, įskaitant
     išsamios ir visapusiškos laisvosios prekybos erdvės (IVLPE) dalį, taikymo. Vėliau visas
     Susitarimas buvo pasirašytas 2014 m. birželio 27 d. Briuselyje.
     2014 m. liepos 2 d. Moldovos Respublika ratifikavo Susitarimą ir kartu su Europos Sąjunga
     liepos mėn. užbaigė būtinas pranešimo procedūras. Todėl pagal Susitarimo 464 straipsnį tam
     tikros Susitarimo nuostatos (nurodytos Tarybos sprendimo 2014/492/ES 3 straipsnyje)
     laikinai taikomos nuo 2014 m. rugsėjo 1 d., kol jį ratifikuos ES valstybės narės.
     Susitarimu nustatytas specialus Prekybos ir darnaus vystymosi pakomitetis, kuris stebi, kaip
     įgyvendinamas IVLPE Prekybos ir darnaus vystymosi skyrius. Pagal Susitarimo 376 straipsnį
     pakomitetis turi priimti savo darbo tvarkos taisykles. Be to, pagal Susitarimo 379 straipsnį šis
     pakomitetis savo pirmajame posėdyje priima sąrašą asmenų, kurie bus prekybos ir darnaus
     vystymosi ekspertų grupės nariais. Planuojama, kad pirmasis šio pakomitečio posėdis įvyks
     2015 m. birželio–liepos mėn.

     2.      DERYBŲ REZULTATAI
     Pagal Susitarimo 376 straipsnį Komisija, veikianti Sąjungos vardu, ir Moldovos Respublikos
     Vyriausybė derėjosi dėl Prekybos ir darnaus vystymosi pakomitečio darbo tvarkos taisyklių.
     Taisyklių projekte išreiškiamas ketinimas remtis Asociacijos komiteto priimtomis darbo
     tvarkos taisyklėmis.
     Be to, pagal Susitarimo 379 straipsnį, Komisija, veikianti Sąjungos vardu, ir Moldovos
     Respublikos Vyriausybė derėjosi dėl asmenų, norinčių ir galinčių būti prekybos ir darnaus
     vystymosi ekspertų grupės nariais, sąrašo. Šis sąrašas turi būti priimtas per pirmąjį
     pakomitečio posėdį. Sąraše numatyti septyni ES kandidatai į ekspertus, penki Moldovos
     Respublikos kandidatai į ekspertus ir penki trečiųjų šalių piliečiai kandidatai į pirmininkus.

     3.      TEISINIAI PASIŪLYMO ASPEKTAI
     Teisinis pagrindas, kuriuo remiantis nustatoma pozicija, kurios Sąjunga turi laikytis ES ir
     Moldovos Respublikos asociacijos susitarimu įsteigtuose komitetuose arba pakomitečiuose,
     yra Sutartis dėl Europos Sąjungos veikimo, ypač jos 207 straipsnio 4 dalis kartu su 218
     straipsnio 9 dalimi.
     Atsižvelgdama į minėtų derybų rezultatus, remdamasi SESV 207 straipsnio 4 dalimi ir
     218 straipsnio 9 dalimi, Europos Komisija siūlo Tarybai priimti sprendimą dėl pozicijos,

     1
            OL L 260, 2014 8 30, p. 1.

LT                                                  2                                                   LT
 ---pagebreak---      kurios Sąjunga turi laikytis ES ir Moldovos Respublikos Prekybos ir darnaus vystymosi
     pakomitetyje.

LT                                            3                                              LT
 ---pagebreak---                                                                     2015/0102 (NLE)

                                                     Pasiūlymas

                                           TARYBOS SPRENDIMAS

         dėl pozicijos, kurios Sąjunga turi laikytis Prekybos ir darnaus vystymosi pakomitetyje,
         įsteigtame Europos Sąjungos ir Europos atominės energijos bendrijos bei jų valstybių
                           narių ir Moldovos Respublikos asociacijos susitarimu

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą
     pastraipą kartu su 218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)       Europos Sąjungos ir Europos atominės energijos bendrijos bei jų valstybių narių ir
               Moldovos Respublikos asociacijos susitarimo (toliau – Susitarimas) 464 straipsnio 3 ir
               4 dalyse numatytas laikinas dalies Susitarimo taikymas;
     (2)       2014 m. birželio 16 d. Tarybos sprendimo 2014/492/ES2 3 straipsnyje nurodyta, kurios
               Susitarimo nuostatos turi būti taikomos laikinai, įskaitant Prekybos ir darnaus
               vystymosi pakomitečio įsteigimo bei veikimo ir prekybos ir darnaus vystymosi
               nuostatas;
     (3)       Susitarimo 376 straipsnio 3 dalyje numatyta, kad Prekybos ir darnaus vystymosi
               pakomitetis turi nustatyti savo darbo tvarkos taisykles;
     (4)       Susitarimo 379 straipsnio 3 dalyje nustatyta, kad Prekybos ir darnaus vystymosi
               pakomitetis turi per pirmąjį posėdį susitarti dėl asmenų, norinčių ir galinčių būti
               prekybos ir darnaus vystymosi ekspertų grupės nariais, sąrašo;
     (5)       todėl tikslinga nustatyti Sąjungos poziciją dėl Prekybos ir darnaus vystymosi
               pakomitečio darbo tvarkos taisyklių ir asmenų, norinčių ir galinčių būti prekybos ir
               darnaus vystymosi ekspertų grupės nariais, sąrašo,
     PRIĖMĖ ŠĮ SPRENDIMĄ:

                                                     1 straipsnis
     1.         Pozicija, kurios Sąjunga turi laikytis Prekybos ir darnaus vystymosi pakomitetyje,
                įsteigtame Europos Sąjungos ir Europos atominės energijos bendrijos bei jos
                valstybių narių ir Moldovos Respublikos asociacijos susitarimo 376 straipsniu, dėl
                Prekybos ir darnaus vystymosi pakomitečio darbo tvarkos taisyklių ir asmenų,
                norinčių ir galinčių būti prekybos ir darnaus vystymosi ekspertų grupės nariais,
                sąrašo priėmimo, grindžiama to pakomitečio sprendimų projektais, pridedamais prie
                šio sprendimo.

     2
               2014 m. birželio 16 d. Tarybos sprendimas dėl Europos Sąjungos ir Europos atominės energijos
               bendrijos bei jų valstybių narių ir Moldovos Respublikos asociacijos susitarimo pasirašymo Europos
               Sąjungos vardu ir laikino taikymo (OL L 260, 2014 8 30, p. 1).

LT                                                         4                                                        LT
 ---pagebreak---      2.      Neesminiams sprendimų projektų pakeitimams Sąjungos atstovai Prekybos ir
             darnaus vystymosi pakomitetyje gali pritarti be papildomo Tarybos sprendimo.

                                              2 straipsnis
     Šis sprendimas įsigalioja jo priėmimo dieną.
     Priimta Briuselyje

                                                Tarybos vardu
                                                Pirmininkas

LT                                                  5                                       LT
 ---documentbreak---                               EUROPOS
                              KOMISIJA

                                                      Briuselis, 2015 05 11
                                                      COM(2015) 197 final

                                                      ANNEX 1

                                           PRIEDAS

                                              prie

                                 Tarybos sprendimo pasiūlymo

     dėl pozicijos, kurios Sąjunga turi laikytis Prekybos ir darnaus vystymosi pakomitetyje,
     įsteigtame Europos Sąjungos ir Europos atominės energijos bendrijos bei jų valstybių
                       narių ir Moldovos Respublikos asociacijos susitarimu

LT                                                                                             LT
 ---pagebreak---                                                PRIEDAS
                                             PROJEKTAS
           ES IR MOLDOVOS RESPUBLIKOS prekybos ir darnaus vystymosi pakomitečio
                              SPRENDIMAS Nr. 1/2015
                                            2015 m. … … d.
                              kuriuo priimamos jo darbo tvarkos taisyklės

     ES IR MOLDOVOS RESPUBLIKOS PREKYBOS IR DARNAUS VYSTYMOSI
     PAKOMITETIS,
     atsižvelgdamas į Europos Sąjungos ir Europos atominės energijos bendrijos bei jų valstybių
     narių ir Moldovos Respublikos asociacijos susitarimą (toliau – Susitarimas), ypač į jo 376
     straipsnį,
     kadangi:
     (1)      pagal Susitarimo 464 straipsnį Susitarimo dalys laikinai taikomos nuo 2014 m. rugsėjo
              1 d.;
     (2)      Susitarimo 376 straipsnio 3 dalyje nustatyta, kad Prekybos ir darnaus vystymosi
              pakomitetis rengia posėdžius, kad prižiūrėtų Susitarimo V antraštinės dalies (Prekyba
              ir su prekyba susiję klausimai) 13 skyriaus (Prekyba ir darnus vystymasis)
              įgyvendinimą;
     (3)      Susitarimo 376 straipsnio 3 dalyje nustatyta, kad Prekybos ir darnaus vystymosi
              pakomitetis nustato savo darbo tvarkos taisykles,
     NUSPRENDĖ:

                                               1 straipsnis
     Priimamos priedėlyje pateiktos Prekybos ir darnaus vystymosi pakomitečio darbo tvarkos
     taisyklės.

                                               2 straipsnis
     Šis sprendimas įsigalioja jo priėmimo dieną.
     Priimta [vieta] [data]

                                                        Prekybos ir darnaus vystymosi pakomitečio
                                                        vardu

                                                        Pirmininkas

LT                                                  2                                                 LT
 ---pagebreak---                                                                                             Priedėlis

          ES ir Moldovos Respublikos prekybos ir darnaus vystymosi pakomitečio
                                 darbo tvarkos taisyklės

                                                1 straipsnis
                                           Bendrosios nuostatos
     1.        Pagal Europos Sąjungos ir Europos atominės energijos bendrijos bei jų valstybių
               narių ir Moldovos Respublikos asociacijos susitarimo (toliau – Susitarimas) 376
               straipsnį įsteigtas Prekybos ir darnaus vystymosi pakomitetis padeda pagal
               Susitarimo 438 straipsnio 4 dalį sudarytam Asociacijos komitetui prekybos
               klausimais vykdyti savo pareigas.
     2.        Prekybos ir darnaus vystymosi pakomitetis atlieka Susitarimo V antraštinės dalies
               (Prekyba ir su prekyba susiję klausimai) 13 skyriuje (Prekyba ir darnus vystymasis)
               nustatytas funkcijas.
     3.        Prekybos ir darnaus vystymosi pakomitetį sudaro Europos Komisijos ir Moldovos
               Respublikos atstovai, atsakingi už prekybos ir darnaus vystymosi klausimus.
     4.        Europos Komisijos arba Moldovos Respublikos atstovas, atsakingas už prekybos ir
               darnaus vystymosi klausimus, pagal 2 straipsnį atlieka Prekybos ir darnaus
               vystymosi pakomitečio pirmininko funkciją.
     5.        Šiose darbo tvarkos taisyklėse vartojamo termino „Šalys“ apibrėžtis nustatyta
               Susitarimo 461 straipsnyje.

                                                2 straipsnis
                                           Konkrečios nuostatos

     1.        Taikomi ES ir Moldovos Respublikos asociacijos komiteto darbo tvarkos taisyklių
               2–14 straipsniai, išskyrus atvejus, kai šiose darbo tvarkos taisyklėse numatyta kitaip.
     2.        Nuorodos į Asociacijos tarybą suprantamos kaip nuorodos į Asociacijos komitetą
               prekybos klausimais. Nuorodos į Asociacijos komitetą arba Asociacijos komitetą
               prekybos klausimais suprantamos kaip nuorodos į Prekybos ir darnaus vystymosi
               pakomitetį.

                                                3 straipsnis
                                                 Posėdžiai

     Prekybos ir darnaus vystymosi pakomitetis posėdžiauja prireikus. Šalys siekia rinktis vieną
     kartą per metus.

                                                4 straipsnis
                                     Darbo tvarkos taisyklių keitimas

     Šios darbo tvarkos taisyklės gali būti iš dalies keičiamos ES ir Moldovos Respublikos
     prekybos ir darnaus vystymosi pakomitečio sprendimu pagal Susitarimo 376 straipsnį.

LT                                                   3                                                   LT
 ---pagebreak---                                              PROJEKTAS

           ES IR MOLDOVOS RESPUBLIKOS prekybos ir darnaus vystymosi pakomitečio
                              SPRENDIMAS Nr. 2/2015
                                            2015 m. … … d.
                  kuriuo priimamas prekybos ir darnaus vystymosi ekspertų sąrašas

     ES IR MOLDOVOS RESPUBLIKOS PREKYBOS IR DARNAUS VYSTYMOSI
     PAKOMITETIS,
     atsižvelgdamas į Europos Sąjungos ir Europos atominės energijos bendrijos bei jų valstybių
     narių ir Moldovos Respublikos asociacijos susitarimą (toliau – Susitarimas), ypač į jo 379
     straipsnį,
     kadangi:
     (1)      pagal Susitarimo 464 straipsnį Susitarimo dalys laikinai taikomos nuo 2014 m. rugsėjo
              1 d.;
     (2)      Susitarimo 379 straipsnio 3 dalyje nustatyta, kad Prekybos ir darnaus vystymosi
              pakomitetis nustato bent 15 asmenų, norinčių ir galinčių būti ekspertų grupės nariais,
              sąrašą,
     NUSPRENDĖ:

                                               1 straipsnis
     Sąrašas asmenų, norinčių ir galinčių būti ekspertų grupės Susitarimo 379 straipsnio tikslais
     nariais, yra pateiktas šio sprendimo priedėlyje.

                                               2 straipsnis
     Šis sprendimas įsigalioja jo priėmimo dieną.
     Priimta [vieta] [data]

                                                        Prekybos ir darnaus vystymosi pakomitečio
                                                        vardu

                                                        Pirmininkas

LT                                                  4                                                  LT
 ---pagebreak---                                                                 Priedėlis
               PREKYBOS IR DARNAUS VYSTYMOSI EKSPERTŲ SĄRAŠAS

     Moldovos Respublikos pasiūlyti ekspertai
     1.      Iurie BEJAN
     2.      Maria Ion NEDEALCOV
     3.      Alexandru STRATAN
     4.      Dorin JOSANU
     5.      Nicolae SADOVEI

     ES pasiūlyti ekspertai
     1.      Eddy LAURIJSSEN
     2.      Jorge CARDONA
     3.      Karin LUKAS
     4.      Hélène RUIZ FABRI
     5.      Laurence BOISSON DE CHAZOURNES
     6.      Geert VAN CALSTER
     7.      Joost PAUWELYN

     Pirmininkai
     1.      Jill MURRAY (Australija)
     2.      Janice BELLACE (Jungtinės Amerikos Valstijos)
     3.      Ross WILSON (Naujoji Zelandija)
     4.      Arthur APPLETON (Jungtinės Amerikos Valstijos)
     5.      Nathalie BERNASCONI (Šveicarija)

LT                                              5                           LT